
UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS PLANO ATASKAITA. BENDROJI DALIS

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ
VEIKLOS KRYPČIŲ IR TIKSLŲ APŽVALGA


Pagrindinė bendrovės veikla. Pagrindinės bendrovės komercinės ūkinės veiklos objektas yra šilumos energijos, įskaitant karštą vandenį, gamyba ir tiekimas, šilumos tiekimo trasų statyba, priežiūra ir eksploatavimas, kitų šilumos gamybos ir tiekimo objektų statyba, priežiūra ir eksploatavimas, kita pagalbinė su šiluminės energijos tiekimu susijusi veikla, nekilnojamojo turto ir kitų daiktų nuoma, transporto paslaugos, įvairios kitos paslaugos gyventojams ir organizacijoms, įskaitant fizinės gerovės užtikrinimo veiklą, kita verslo veikla. Pagrindinės bendrovės veiklos kodas pagal Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl ekonominės veiklos rūšių klasifikatoriaus patvirtinimo“ patvirtintą Ekonominės veiklos rūšių klasifikatorių EVRK 2RED yra: 35.30 (garo tiekimas ir oro kondicionavimas) ir kt. 
Vartotojai – Šakių miesto, Gelgaudiškio miesto, Lekėčių Kauno g. 1 gyventojai, įmonės ir organizacijos. Bendras bendrovės eksploatuojamų šiluminių tinklų ilgis 8,2 km. Bendras šildomas plotas –153 tūkst. m2. Šiluma ir karštas vanduo tiekiamas 1966 vartotojams. Didžiausia vartotojų grupė – gyventojai, jie sudaro 95,2 proc.
UAB „Šakių šilumos tinklai“ bazinės kainos dedamosios nustatytos Valstybinės kainų ir energetikos kontrolės komisijos (dabar Valstybinė energetikos reguliavimo taryba) 2017 m. vasario 3 d. nutarimu Nr. O3-44 „Dėl uždarosios akcinės bendrovės „Šakių šilumos tinklai“ šilumos bazinės kainos dedamųjų nustatymo“. Bendrovėje šiuo metu taikomos perskaičiuotos šilumos kainos dedamosios, nustatytos Šakių rajono savivaldybės tarybos 2018 m. rugsėjo 21 d. sprendimu Nr. T-291 „Dėl uždarosios akcinės bendrovės „Šakių šilumos tinklai“ šilumos kainos dedamųjų antriesiems šilumos bazinės kainos dedamųjų galiojimo metams nustatymo“. Valstybinė kainų ir energetikos kontrolės komisija 2018 m. rugsėjo 8 d. nutarimu Nr. O3E-277 „Dėl uždarosios akcinės bendrovės „Šakių šilumos tinklai“ karšto vandens kainos dedamųjų nustatymo“ nustatė karšto vandens kainos dedamąsias. 
Šilumos ir karšto vandens kainos perskaičiuojamos kiekvieną mėnesį, vadovaujantis galiojančiomis šilumos ir karšto vandens kainų dedamosiomis, kai kintamoji dalis išreikšta formule, apskaičiuojama pagal atitinkamas kuro kainas. 
Kita bendrovės veikla. Šalia pagrindinės veiklos UAB „Šakių šilumos tinklai“ vykdo daugiabučių namų šildymo ir karšto vandens sistemų priežiūrą. Nuo 2019 m. kovo 1 d., pradėjus taikyti Šakių rajono savivaldybės tarybos 2019 m. vasario 22 d. sprendimu Nr. T-81 „Dėl daugiabučių namų šildymo ir karšto vandens sistemų priežiūros tarifų UAB „Šakių šilumos tinklai“ nustatymo“ patvirtintus maksimalius tarifus, kurie apskaičiuoti vadovaujantis Valstybinės kainų ir energetikos kontrolės komisijos 2009 m. kovo 25 d. nutarimu Nr. O3-54 „Dėl Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 patvirtintos daugiabučių namų šildymo ir karšto vandens sistemų priežiūros maksimalių tarifų nustatymo metodikos pakeitimo“ patvirtinta Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika, padidėjo pajamos šioje veikloje. 
Rajono savivaldybės tarybos 2019 m. gegužės 24 d. sprendimu Nr. T-177 „Dėl įpareigojimo UAB „Šakių šilumos tinklai“ vykdyti daugiabučių namų atnaujinimo (modernizavimo) programos įgyvendinimo administratoriaus funkcijas“ bendrovei pavedus nuo 2019 m. liepos 1 d. vykdyti daugiabučių namų atnaujinimo (modernizavimo) programos įgyvendinimo administratoriaus funkcijas, bendrovė tai ir daro, t. y., šiuo metu administruoja 12 atnaujintų daugiabučių gyvenamųjų namų.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS PRINCIPŲ APŽVALGA


Bendrovės 2019 m. veiklą planavo pagal turimus ir gaunamus finansinius, materialiuosius ir žmoniškuosius išteklius misijai vykdyti ir užsibrėžtiems strateginiams tikslams pasiekti.
Savivaldybei svarbių funkcijų užtikrinimas.
2019 m. bendrovė užtikrino jai pavestą savivaldybės savarankišką šilumos tiekimo organizavimo funkciją bei daugiabučių namų atnaujinimo (modernizavimo) programos įgyvendinimo administratoriaus funkciją.
Bendra bendrovės eksploatuojamų katilinių techninė būklė patenkinama. Didžioji dalis šilumos generavimo įrangos buvo įrengta prieš 15-40 metų, todėl siekiant užtikrinti nepertraukiamą šilumos tiekimą, bendrovė nuolat stebi daugiabučių namų ir įmonių šildymo ir karšto vandens sistemų bei įrangos, šilumos gamybos bei perdavimo sistemų veikimą. Atsižvelgiant į minėtų sistemų ir įrangos defektus planuojamo investicijos. 2019 m. šiluma buvo tiekiama be sutrikimų. tai parodo, kad šilumos tiekimo patikimumui skiriamas pakankamas dėmesys. 
Vykdydama daugiabučių namų atnaujinimo (modernizavimo) programos įgyvendinimą, organizuojami susitikimai su gyventojais pristatant renovacijos naudas, vykdomos konsultacijos pagal sritis. Skiriamas didelis dėmesys darbuotojų kompetencijų kėlimui per vidinius ir išorinius mokymus.
Efektyvi veikla ir ilgalaikė nauda akcijų savininkui.
Bendrovė, dirbdama pelningai, 2019 m. siekė optimizuoti patiriamas sąnaudas ir išlaidas, kad dirbtų pelningai, kaip numatyta bendrovės veiklos plane, taip sumažindama finansinę naštą ir užtikrindama ilgalaikę naudą Šakių rajono savivaldybei – akcijų savininkei.
Per 2019 m. bendrovė pagamino 21,5 tūkst. MWh, vartotojams pateikė 17,8 tūkst. MWh.
UAB ,,Šakių šilumos tinklai“, siekdami mažinti nuostolius ir padidinti šilumos tiekimo patikimumą, 2019 m. pradėjo įgyvendinti projektą, kuris 50% bus finansuojamas iš Europos Sąjungos struktūrinių fondų lėšų. Įgyvendinus šį projektą bus sumažinti šilumos tiekimo nuostoliai, taip pat vertinant trasų keitimo būtinybę bus sutaupytos nuosavos lėšos.
2019 m. buvo peržiūrėta elektros energijos leistina naudoti elektros galia, pasirinktas nepriklausomas elektros energijos tiekėjas, tai leidžia bendrovei sutaupyti sąnaudų, naudojant tą patį kiekį kilovatvalandžių elektros energijos. Ieškant galimybės toliau mažinti sąnaudas ir nuostolius, buvo pasitelkta specialistų iš įmonės ,,Energyadvice“ pagalba, kurie padeda efektyvinti šilumos tiekimą .
2019 m. buvo parengta biokuro priėmimo tvarka, pradėtas kontroliuoti kiekvienas atvežtas kuras imant mėginius ir atliekant jo kokybės patikrinimą. Tai akivaizdžiai pagerino tiekiamo kuro kokybę.
Vykdant daugiabučių namų renovaciją, buvo įkurta projektų vadovo pareigybė. Šias pareigas atliekantis darbuotojas užtikrina projektų vykdymo terminus ir kokybę, teikia visą informaciją apie projektų eigą.
Vykdydama pagrindinę veiklą, bendrovė pradėjo teikti ir kitas papildomas paslaugas, tokias, kaip patalpų nuoma ir santechnikos darbų paslaugos.
Bendrovės veikla planuojama pagal turimus ir planuojamus gauti finansinius, materialiuosius ir žmogiškuosius išteklius misijai vykdyti ir užsibrėžtiems strateginiams tikslams pasiekti.
Bendros įmonės pajamos ataskaitiniais metais sudarė 1 354 580,00 Eur, sąnaudos pajamų uždirbimui –1 349 855,00 Eur. Ataskaitinių metų grynas rezultatas – 4,725,00 Eur pelno. 
Pažangi įmonė.
2019 m. bendrovė siekė:
būti moderni, efektyvi, konkurencinga ir kuo mažesnėmis sąnaudomis tiekti šilumą;
užtikrinti patikimą ir saugų šilumos ir karšto vandens gamybą ir tiekimą;
didinti šilumos gamybos efektyvumą ir mažinti technologinius šilumos tiekimo tinklų nuostolius;
ir toliau išlikti didžiausia šilumos tiekėja Šakių rajone;
optimizuoti šilumos gamybos, tiekimo, paslaugų teikimo ir valdymo sąnaudas, siekiant tiekti šilumos energiją vartotojoms mažiausiomis sąnaudomis;
sudaryti ir palaikyti saugias darbo sąlygas, užtikrinti darbuotojams sąžiningą ir rinkos sąlygas atitinkantį darbo užmokestį ir aplinką. 
Bendrovėje buvo laikomasi aukštų etikos ir kokybės standartų su bendradarbiais, skatinamas mokymasis, profesinių įgūdžių tobulinimas. Atsižvelgdama į finansines galimybes, 2019 m modernizavo klientų aptarnavimo patalpas, taip gerindama klientų aptarnavimą bei Bendrovės įvaizdį, įrengė naujas buitines patalpas.
Skaidrumas. 
Bendrovėje viešieji pirkimai buvo atliekami vadovaujantis Lietuvos Respublikos viešųjų pirkimų įstatymo nuostatomis, viešai skelbiama teisės aktais nustatyta informacija. Daugelis prekių (atsarginės detalės, žaliavos, medžiagos) perkamos atlikus žodinę apklausą. Elektros energijos tiekimo paslaugos pirkimas buvo atliekamas CPO priemonėmis. 
Klientai skatinami informuoti apie pastebėtus neteisėtus įmonės darbuotojų veiksmus, jiems garantuojamas konfidencialumas.
Socialinė atsakomybė
Bendrovėje Darbo apmokėjimo sistema parengta vadovaujantis Lietuvos Respublikos darbo kodeksu ir bendrovės darbo tvarkos taisyklėmis, nustato bendrovės darbuotojų darbo apmokėjimo sąlygas ir dydžius, priemokas, priedus, premijas. Darbuotojams, atsižvelgiant į bendrovės finansinę padėtį, skiriama materialinė pašalpa artimojo netekties ar kitos didelės nelaimės, įvykusios dėl nuo darbuotojo nepriklausančių priežasčių, atveju.
Bendrovė siekė:
užtikrinti taupesnį energijos suvartojimą, atitinkantį Europos Sąjungos nustatytus Lietuvos Respublikos energijos vartojimo efektyvumo didinimo įsipareigojimus;
išlaikyti kvalifikuotą personalą, užtikrinti patrauklias darbo sąlygas, tobulėjimą ir socialines garantijas;
gerinti klientų aptarnavimą, siekti operatyviai reaguoti į pastabas, skundus, prašymus, plėtoti elektronines paslaugas;
racionalaus gamtos išteklių naudojimo ir gamtos taršos mažinimo.




UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“
VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

2019 m. bendrovė užtikrino jai pavestą savivaldybės savarankišką šilumos tiekimo organizavimo funkciją bei daugiabučių namų atnaujinimo (modernizavimo) programos įgyvendinimo administratoriaus funkciją.
Vykdydama veiklą bendrovė vadovaujasi Rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2018 m. lapkričio 23 d. sprendimu Nr. T-387 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo ir papildymo“ (toliau – Plėtros planas), tikslo „Infrastruktūros modernizavimas ir plėtra“ ir Rajono savivaldybės 2019–2021 metų strateginiu veiklos planu, patvirtintu rajono savivaldybės tarybos 2019 m. vasario 22 d. sprendimu Nr. T-65 „Dėl rajono savivaldybės 2019–2021 metų strateginio veiklos plano patvirtinimo“ (toliau – Veiklos planas) Ūkio plėtros programos tikslo „Darnaus išteklių naudojimo skatinimas“.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS PLANO KELIAMI TIKSLAI

Misija. „Nuolatinis paslaugų kokybės gerinimas“
Vizija. „Patikimumas, inovatyvumas, kokybė“

TRUPALAIKIAI STRATEGINIAI TIKSLAI
1. Plėtoti atsinaujinančių energijos išteklių naudojimą energijos gamyboje.
2. Renovuoti daugiabučius gyvenamuosius namus.
[bookmark: _GoBack]
UŽDAVINIAI STRATEGINIAMS TRUMPALAIKIAMS TIKSLAMS PASIEKTI
1.1. Diegti priemones, skatinančias atsinaujinančių šilumos energijos gamybą.
1.2. Įgyvendinti projektą „Centralizuoto šilumos tiekimo tinklų modernizavimas UAB „Šakių šilumos tinklai“  Nr. 04.3.2-LVPA-K-102-06-0034.
1.3. Užtikrinti centralizuotai tiekiamos šilumos kokybę užtikrinančių temperatūrinių grafikų parengimą.
1.4. Diegti šilumos energijos tiekimo išmanųjį tinklą.
2.1. Dalyvauti daugiabučių gyvenamųjų namų modernizavimo programoje.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS PLANO UŽDAVINIŲ IR PRIEMONIŲ ĮVYKDYMO APŽVALGA

1.1. Uždavinys. Diegti priemones, skatinančias atsinaujinančios šilumos energijos gamybą.
1.1.1. Priemonė. Įrengti šilumos siurblį daugiabučiame name, gerinantį namo šilumos gamybos efektyvumą. Išanalizavus daugiabučio namo Griškabūdžio g. 30, Šakiuose, šilumos energijos gamybos kaštus, išmontuotas senas elektrinis katilas, kuris bendrovei buvo nuostolingas ir vietoje jo įrengtas modernus šilumos siurblys oras - vanduo. Naujas įrenginys užtikrina mažesnes elektros sąnaudas ir leidžia sumažinti iki tol buvusias nuostolingas šilumos gamybos sąnaudas. Tai vienas iš ekonomiškiausių šilumos gamybos įrenginių, reikalaujantis minimalios techninės priežiūros, ilgas tarnavimo laikas – apie 20 m.
1.2. Uždavinys. Įgyvendinti projektą „Centralizuoto šilumos tiekimo tinklų modernizavimas UAB „Šakių šilumos tinklai“ Nr. 04.3.2-LVPA-K-102-06-0034“.
1.2.1. Priemonė. Projekto „Centralizuoto šilumos tiekimo tinklų modernizavimas UAB „Šakių šilumos tinklai“ Nr. 04.3.2-LVPA-K-102-06-0034“ investicinio projekto pirkimas. 2019 m. vykdomam įmonėje projektui „Centralizuoto šilumos tiekimo tinklų modernizavimas UAB „Šakių šilumos tinklai“ Nr. 04.3.2-LVPA-K-102-06-0034“ buvo paruoštas investicinis projektas, suderintos visos finansavimo sąlygos bei pradėtos ruošti projektavimo sąlygos rangos darbų pirkimui. Projekto darbai bus tęsiami 2020 m.
Vykdomo projekto tikslas – sumažinti šilumos perdavimo nuostolius UAB „Šakių šilumos tinklai“ valdomuose šilumos tinkluose. Uždavinys – užtikrinti reikiamą Šakių miesto šilumos tiekimo infrastruktūrą, siekiant sumažinti nuostolius tinkluose. Projekto tikslinė grupė – UAB „Šakių šilumos tinklai“ šilumos vartotojai. Projektas bus įgyvendinamas kaip vienas projektas, kurio pareiškėjas yra UAB „Šakių šilumos tinklai“. Modernizuojamo turto teisės yra tinkamos įgyvendinti inicijuojamą investicijų projektą. Įgyvendinus projektą bus pasiekti minimalūs rezultatai bei kiekybinė ir kokybinė nauda. 
1.3. Uždavinys. Užtikrinti centralizuotai teikiamų, šilumos kokybę gerinančių grafikų parengimą.
2019 m. daugiabučiams namams ir įmonėms buvo paruošti šilumos kokybę gerinantys grafikai, šilumos kokybę gerinantys grafikai rengiami atsižvelgiant į pastato šildymo sistemą, ir dažnais atvejais ruošiami individuliai pastatui. Šis procesas nuolat tobulinamas analizuojant tiek renovuotus, tiek turinčius senas šildymo sistemas pastatus. Teisingai paruošti grafikai sumažina pastato šilumos sąnaudas.
1.3.1. Priemonė. Kasmetinis hidraulinių bandymų atlikimas daugiabučiuose namuose. 
2019 m. buvo atlikti 79 hidrauliniai bandymai visuose pastatuose, kuriuose šildymo sistemų priežiūrą atlieka UAB ,,Šakių šilumos tinklai“. 2019 m. nustatyti 4 nesandarumo atvejai, kurie operatyviai buvo pašalinti. 
1.3.2. Priemonė. Kasmetinis hidraulinių bandymų atlikimas šilumos energijos tiekimo tinkluose. 2019 m. buvo atliekami hidrauliniai bandymai šilumos tiekimo tinkluose. 2019 m. buvo nustatyti 4 nesandarumo atvejai. Visi nesandarumo atvejai buvo nustatyti kamerose, šalinat nesandarumo atvejus buvo atlikti tik reikalingi ir minimalūs kasimo darbai. 
1.5. Uždavinys. Diegti šilumos energijos tiekimo išmanųjį tinklą.
1.5.1. Priemonė. „IT technologijų įrangos diegimas vystant išmanųjį tinklą.“  2019 m. priemonė buvo įgyvendinta tik iš dalies. 2019 m. buvo išgryninta 12–ka tikslinių vietų, kuriose būtų galima įrengti išmaniuosius apskaitos prietaisus, įvertinti nuostolingiausi namai, planuojami renovuoti ir renovuoti pastatai, kadangi vykdant renovaciją sumažėja investicija, nereikia papildomai įrenginėti duomenų surinkimo sistemos, kuri renovacijos metu įrengiama pastato šilumos paskirstymo duomenų surinkimui. Planuoti įrengti 2019 m. išmanieji apskaitos prietaisai bus įrengti 2020 m.
2.1. Uždavinys. Dalyvauti daugiabučių gyvenamųjų namų modernizavimo programoje.
2.1.1. Priemonė. „Parengti investicinius daugiabučių gyvenamųjų namų planus dalyvauti Būsto energijos taupymo agentūros (BETA) administruojamoje daugiabučių namų atnaujinimo (modernizavimo) programoje.“ 
2019 m. pabaigti suderinti 9 daugiabučių gyvenamųjų namų investiciniai planai. 
Viso šiuo metu mūsų administruojamų (renovacijos) namų sąraše yra 16 namų. Pagal 2 kvietimą daugiabučių renovacijoje dalyvauja du objektai: Suvalkiečių g. 6, Gelgaudiškyje, ir Vytauto g. 23, Kudirkos Naumiestyje. Suvalkiečių g. 6 namo rangovas šiuo metu ruošia dokumentus renovuoto objekto pridavimui, 2019 m. įkelti dokumentai Statybos užbaigimo akto gavimui. Sutartis su rangovu galioja iki 2020 m. balandžio mėn. vidurio. Vytauto g. 23, Kudirkos Naumiestyje, esančio namo renovacijai atrinktas rangovas ir paruoštas techninis darbo projektas Būsto energijos taupymo agentūros netenkino ir buvo atmestas, dėl to patikslintas investicinis projektas bei tikslinamas techninis darbo projektas ir skelbiama nauja rangovo paieška. Rangos darbus planuojama atlikti 2020 metais. 
Pagal 5 kvietimą daugiabučių renovacijoje dalyvauja 5 objektai, esantys Šakiuose: V. Kudirkos g. 76, V. Kudirkos g. 47, V. Kudirkos g. 92, Šaulių g. 22, Vytauto g. 19. Namų, esančių adresais V. Kudirkos g. 76 ir V. Kudirkos g. 47 statybos. Šaulių g. 22, parengti techniniai darbo projektai, pristatyti gyventojams. Gyventojams pritarus parengtiems sprendiniams projektai perduoti ekspertizei atlikti. Ekspertizę atlieka UAB „Projektų ekspertizė“, atlikimo terminas 10 d. d. Gavus ekspertų pritarimą, iš karto bus skelbiamas rangos darbų pirkimas (planuojame paskelbti 2020 m. balandžio pabaigoje). Vytauto g. 19, rengiant techninį darbo projektą projektuotojas nustatė, kad parinktas netinkamas šiam namui fasado apdailos būdas, suorganizuotas gyventojų susirinkimas, projektuotojas pristatė iškilusias problemas ir gavus daugiabučio namo būstų savininkų pritarimą nuspręsta tikslinti parengtą investicinį planą, patikslinus numatyti naujus fasado apdailos būdus ir techniniame darbo projekte. 
Pagal 6 kvietimą daugiabučių renovacijoje dalyvauja 9 objektai. Visi namai yra Šakiuose: V. Kudirkos g. 51, V. Kudirkos g. 39, Nepriklausomybės g. 3, Draugystės takas 3, Draugystės takas 4, Draugystės takas 6, Draugystės takas 8, Jaunystės takas 5, Šaulių g. 24. Daugiabučių namų esančių adresais V. Kudirkos g. 51, V. Kudirkos g. 39, Nepriklausomybės g. 3, Draugystės takas 3, Draugystės takas 4, Draugystės takas 6, Šaulių g. 24 vyksta techninių darbo projektų parengimo darbai. Daugiabučių namų, esančių Šakiuose, adresais Jaunystės takas 5 ir Draugystės takas 8, modernizavimui numatyti sprendiniai (individualių dujinių katilų įrengimas) netenkino būstų savininkų, ir suorganizavus susirinkimus nuspręsta tikslinti parengtus investicinius projektus bei gyventojų pageidavimu likti prie centrinio šildymo sistemos. Investiciniai planai tikslinami, numatomos naujos priemonės, patikslinus investicinį projektą, bus skelbiamas Jaunystės tako 5 namo techninio darbo projekto parengimo pirkimas, Draugystės tako 8 namo techninis darbo projektas jau pradėtas rengti ir bus patikslintas, numačius naujus sprendinius investiciniame plane. 

Uždarosios akcinės bendrovės „Šakių šilumos tinklai“ 2019 metų veiklos ataskaita. Bendroji dalis.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS PLANO ATASKAITA.
PRIEMONIŲ PLANO DALIS.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ LAIKOTARPIO VEIKLOS PLANO TIKSLŲ, UŽDAVINIŲ, PRIEMONIŲ VYKDYMO ATASKAITA

2019 metai
Misija. „Nuolatinis paslaugų kokybės gerinimas“.

Vizija „Patikimumas, inovatyvumas, kokybė“.


Tikslas (trumpalaikis): 
	Nr.
	Trumpalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2019 metų laikotarpio reikšmė

	1.
	Plėtoti atsinaujinančių energijos išteklių naudojimą energijos gamyboje
	1.
	Objektų, kuriuose įdiegtas atsinaujinančių šilumos energijos išteklių naudojimas, skaičius
	vnt.
	1

	
	ĮVYKDYMAS 2019 M.
	
	
	
	1


[bookmark: _Hlk18409006]Uždavinys (trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2019 metų laikotarpio reikšmė

	1.1.
	Diegti priemones skatinančias atsinaujinančių šilumos energijos gamybą 
	1.1.
	Diegiamų priemonių skaičius
	vnt.
	1

	
	ĮVYKDYMAS 2019 M.
	
	
	
	1





Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2019 metų laikotarpio reikšmė
	Atsakingas už priemonę

	1.1.1.
	Įrengti šilumos siurblį, daugiabučiame name, gerinantį namo šilumos gamybos efektyvumą
	1.1.1.
	Įrengtų šilumos siurblių gerinančių efektyvų šilumos vartojimą, skaičius
	vnt.
	1
	UAB „Šakių šilumos tinklai“

	
	ĮVYKDYMAS 2019 M.
	
	
	
	1
	



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato 

kriterijaus pavadinimas
	Mato vnt.
	2019 metų laikotarpio reikšmė

	1.2.
	Įgyvendinti projektą „Centralizuoto šilumos tiekimo tinklų modernizavimas UAB „Šakių šilumos tinklai“
Nr. 04.3.2-LVPA-K-102-06-0034“
	1.2.
	Įgyvendinamų projektų skaičius
	vnt.
	1

	
	ĮVYKDYMAS 2019 M. (dalinis)
	
	
	
	1



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2019 metų laikotarpio reikšmė
	Atsakingas už priemonę

	1.2.1.
	Projekto „Centralizuoto šilumos tiekimo tinklų modernizavimas UAB „Šakių šilumos tinklai“
Nr. 04.3.2-LVPA-K-102-06-0034“ investicinio projekto pirkimas
	1.2.1.
	Nupirktų investicinių projektų skaičius
	vnt.
	1
	UAB „Šakių šilumos tinklai“

	
	ĮVYKDYMAS 2019 M.
	
	
	
	1
	








Uždavinys (trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Rezultato 

kriterijaus pavadinimas
	Mato vnt.
	2019 metų laikotarpio reikšmė

	1.3.
	Užtikrinti centralizuotai tiekiamos šilumos kokybę užtikrinančių temperatūrinių grafikų parengimą
	1.3.
	Parengtų kasmet grafikų skaičius
	vnt.
	3

	
	ĮVYKDYMAS 2019 M.
	
	
	
	3




	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2019 metų laikotarpio reikšmė
	Atsakingas už priemonę

	1.3.1.
	Kasmetinis hidraulinių bandymų atlikimas daugiabučiuose namuose
	1.3.1.
	Atliktų hidraulinių bandymų skaičius
	vnt.
	79
	UAB „Šakių šilumos tinklai“

	
	ĮVYKDYMAS 2019 M.
	
	
	
	79
	

	1.3.2.
	Kasmetinis hidraulinių bandymų atlikimas šilumos energijos tiekimo tinkluose
	1.3.2.
	Atliktų hidraulinių bandymų skaičius
	vnt.
	3
	UAB „Šakių šilumos tinklai“

	
	ĮVYKDYMAS 2019 M.
	
	
	
	3
	



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2019 metų laikotarpio reikšmė

	1.5.
	Diegti šilumos energijos tiekimo išmanųjį tinklą 
	1.5.
	Įdiegtų priemonių/sistemų skaičius
	vnt.
	40/2

	
	ĮVYKDYMAS 2019 M.
	
	
	
	0/0








Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2019 metų laikotarpio reikšmė
	Atsakingas už priemonę

	1.5.1.
	IT technologijų įrangos diegimas vystant išmanųjį tinklą
	1.5.1.
	Įdiegtų išmaniųjų skaitiklių skaičius
	vnt.
	40
	UAB „Šakių šilumos tinklai“

	
	ĮVYKDYMAS 2019 M.
	
	
	
	0
	



Tikslas (trumpalaikis): 
	Nr.
	Trumpalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2019 metų laikotarpio reikšmė

	2.
	Renovuoti daugiabučius gyvenamuosius namus
	vnt.
	Renovuotų namų skaičius
	vnt.
	12

	
	ĮVYKDYMAS 2019 M.
	
	
	
	12



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2019 metų laikotarpio reikšmė

	2.1.
	Dalyvauti daugiabučių gyvenamųjų namų modernizavimo programoje
	2.1.
	Parengtų investicijų planų, skaičius 
	vnt.
	9

	
	ĮVYKDYMAS 2019 M.
	
	
	
	9








Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2019 metų laikotarpio reikšmė
	Atsakingas už priemonę

	2.1.1.
	Parengti investicinius daugiabučių gyvenamųjų namų planus dalyvauti Būsto energijos taupymo agentūros (BETA) administruojamoje daugiabučių namų atnaujinimo (modernizavimo) programoje
	2.1.1.
	Parengtų investicijų planų, daugiabučių gyvenamųjų namų, skaičius
	vnt.
	9
	UAB „Šakių šilumos tinklai“

	
	ĮVYKDYMAS 2019 M.
	
	
	
	9
	






Uždarosios akcinės bendrovės „Šakių šilumos tinklai“
generalinis direktorius                                                                                                                 Raimondas Rauckis                                       

